FASAL 1 NAMA Pertubuhan ini dikenali dengan nama Pertubuhan Kebangsaan Melayu Bersatu atau UMNO (United Malays National Organisation). FASAL 2 COGANKATA UMNO BERSATU-BERSETIA-BERKHIDMAT FASAL 3 ASAS DAN TUJUAN UMNO adalah sebuah parti politik yang berjuang mendukung cita-cita Agama Islam, Kebangsaan Melayu, Bumiputera, Anak Negeri Sabah dan Orang Asli serta perpaduan Malaysia demi kemakmuran dan kestabilan Negara. 3.1 Menegak, mempertahan dan mengembangkan Islam sebagai Agama Persekutuan serta menghormati prinsip kebebasan beragama seperti Perlembagaan Persekutuan. termaktub dalam 3.2 Mempertahankan kemerdekaan dan kedaulatan Negara. 3.3 Mendukung asas-asas Perlembagaan Persekutuan selagi mana ia membela Kepentingan Raja-raja Melayu, Bangsa Melayu, Bumiputera, Anak Negeri Sabah dan Orang Asli serta lain-lain perkara sebagaimana yang termaktub di dalam Perkara 153 Perlembagaan Persekutuan, Prinsip Kontrak Sosial dan Undang- Undang Tubuh Negeri-Negeri di Malaysia. 3.4 Membela nasib rakyat Malaysia tanpa mengira latar belakang kaum. 3.5 Mempertahankan kedaulatan rakyat dan keadilan sosial dengan mengamalkan Sistem Pemerintahan Demokrasi Berparlimen serta memajukan ekonomi bangsa Melayu, Bumiputera, Anak Negeri Sabah dan Orang Asli khasnya serta rakyat Malaysia amnya. 3.6 Menjamin kedudukan Bahasa Kebangsaan (Bahasa Melayu) sebagai Bahasa Rasmi Negara yang tunggal dan Kebudayaan Kebangsaan yang berteraskan Kebudayaan Melayu. 3.7 Mewujudkan kerjasama antara kaum bagi melahirkan rakyat Malaysia yang kuat dan bersatu berasaskan prinsip-prinsip hak Asasi Manusia dan Hak Keistimewaan Orang-Orang Melayu, Bumiputera, Anak Negeri Sabah dan Orang Asli. 1
FASAL 4 JENIS AHLI 4.1 Ahli-ahli UMNO adalah terdiri daripada tiga jenis:- 4.1.1 Ahli Biasa 4.1.2 Ahli Bergabung dan 4.1.3 Ahli Bersekutu. 4.2 Ahli Biasa UMNO ialah Warganegara Malaysia yang berbangsa Melayu, Bumiputera, Anak Negeri Sabah dan Orang Asli yang berusia 18 tahun ke atas. 4.3 Ahli Bergabung ialah sebuah pertubuhan politik yang bersetuju bekerjasama dengan UMNO dan menerima syarat-syarat yang ditetapkan oleh Majlis Kerja Tertinggi. 4.4 Ahli Bersekutu ialah:- 4.4.1 Sebuah pertubuhan bukan kerajaan (NGO); atau 4.4.2 Individu yang ingin menjadi ahli tanpa berdaftar dengan cawangan dan bahagian (keahlian secara langsung), Yang setuju bekerjasama dengan UMNO, menerima syarat-syarat dan keputusan yang ditetapkan oleh Majlis Kerja Tertinggi UMNO dari semasa ke semasa. FASAL 5 PENDAFTARAN KEAHLIAN 5.1 Tiap-tiap orang Melayu, Bumiputera, Anak Negeri Sabah dan Orang Asli berhak mendaftar diri sebagai ahli UMNO mengikut Perlembagaan dan Peraturannya. 5.2 Permohonan mendaftar sebagai ahli biasa boleh dilakukan melalui dua kaedah:- 5.2.1 Permohonan mendaftar sebagai ahli biasa UMNO hendaklah dikemukakan kepada Ketua Cawangan atau Ketua Wanita Cawangan atau Ketua Pemuda Cawangan atau Ketua Puteri Cawangan masing-masing; atau 5.2.2 Pendaftaran keahlian di Pejabat UMNO Bahagian secara terus atau atas talian. 5.3 Borang pendaftaran menjadi ahli hendaklah ditandatangani oleh pemohon dan seorang pencadang dari ahli biasa daripada Cawangan di mana ia memohon menjadi ahli dan hendaklah disertakan dengan bayaran wang pendaftaran dan yuran mengikut Fasal 25.1. 5.4 Jika permohonan dibuat di peringkat Bahagian, Bahagian perlu memaklumkan kepada Cawangan mengenai pemohonan tersebut serta merta. 5.5 Jika pemohon tidak didaftar sebagai ahli dalam satu bulan, ia boleh melapor hal ini kepada Jawatankuasa Bahagian dan Jawatankuasa Bahagian mesti mengarah Jawatankuasa Cawangan mendaftar pemohon tersebut sebagai ahli. 2
5.6 Jika permohonan yang dibuat di peringkat Bahagian tidak diterima dalam satu bulan, ia boleh melapor hal ini kepada Badan Perhubungan UMNO Negeri. Badan Perhubungan UMNO Negeri boleh mengarah Jawatankuasa Bahagian mendaftar pemohon tersebut sebagai ahli dengan serta-merta. 5.7 Jika Jawatankuasa Bahagian tidak melaksanakan Fasal 5.5 atau Jawatankuasa Bahagian masih enggan mematuhi arahan Badan Perhubungan UMNO Negeri, pemohon boleh dalam satu bulan, melapor kepada Majlis Kerja Tertinggi yang selepas menimbang apa-apa bantahan di bawah Fasal 5.8, jika ada, mengarah Jawatankuasa Bahagian mendaftar pemohon itu sebagai ahli. 5.8 Mana-mana ahli boleh melapor kepada Majlis Kerja Tertinggi atas mana-mana pemohon yang difikirkan tidak layak menjadi ahli serta memberi sebab-sebabnya. 5.9 Majlis Kerja Tertinggi berhak membuat apa-apa keputusan atas mana-mana permohonan pendaftaran keahlian atau taraf sesuatu pendaftaran itu (termasuk menarik balik pendaftaran) dan keputusan itu adalah muktamad. 5.10 Pertubuhan parti politik yang hendak menjadi Ahli Bergabung hendaklah menghantar permohonannya dengan bertulis yang ditandatangani oleh Presiden dan Setiausaha Agungnya kepada Setiausaha Agung UMNO Malaysia. 5.11 Pendaftaran Ahli Bersekutu melalui dua kaedah: 5.11.1 Pertubuhan bukan Kerajaan (NGO) hendaklah menghantar permohonannya dengan bertulis yang ditandatangani oleh Pengerusi dan Setiausahanya kepada Setiausaha Agung UMNO Malaysia; atau 5.11.2 Individu yang ingin menjadi Ahli Bersekutu hendaklah mendaftarkan diri secara atas talian. 5.12 Majlis Kerja Tertinggi berkuasa menetapkan borang permohonan, wang pendaftaran dan yuran ahli biasa UMNO. FASAL 6 TANGGUNGJAWAB DAN HAK AHLI 6.1 Tiap-tiap ahli biasa UMNO mempunyai tanggungjawab seperti berikut :- 6.1.1 Memegang teguh dasar parti dan melaksanakan tujuan-tujuannya. 6.1.2 Mendaftar diri sebagai pengundi dan mengundi di setiap pilihan raya, melainkan atas sebab-sebab yang boleh diterima oleh Majlis Kerja Tertinggi. 6.1.3 Menghadiri mesyuarat-mesyuarat dan mengambil bahagian dalam kegiatan-kegiatan parti. 6.1.4 Menjalankan kerja-kerja parti dan mematuhi tataetika, perintah-perintah dan disiplin parti. 6.1.5 Menyokong calon-calon parti yang bertanding dalam pilihan raya. 6.1.6 Berkhidmat kepada orang ramai. 6.1.7 Bersedia dan sanggup menentang musuh-musuh negara. 3
6.2 Tiap-tiap ahli biasa UMNO mempunyai hak-hak yang berikut: - 6.2.1 Bercakap dan mengemukakan pendapat-pendapat dan mengundi di dalam mesyuarat-mesyuarat parti. 6.2.2 Memilih, dipilih dan dilantik untuk sebarang jawatan di dalam parti. 6.2.3 Mengambil bahagian dalam pilihan raya dan menerima lantikan parti sebagai seorang calon. 6.2.4 Ahli-ahli yang sedang di dalam cadangan untuk digantung atau dipecat tidaklah hilang hak keahliannya. 6.2.5 Ahli-ahli yang tidak menjadi wakil ke mesyuarat Perwakilan Bahagian atau Perhimpunan Agung boleh dicalonkan dan bertanding di peringkat yang berkenaan sekiranya memenuhi syarat di Fasal 9.5 dan Fasal 15.5. 6.2.6 Ahli-ahli yang tidak hadir di Persidangan Cawangan boleh dicalonkan dan bertanding sebarang jawatan atau sebagai wakil ke Perwakilan Bahagian dengan menyatakan persetujuannya secara bertulis. 6.3 Seseorang ahli biasa UMNO itu tidak berhak:- 6.3.1 Menjadi ahli lebih daripada satu Cawangan. 6.3.2 Mewakilkan hak mengundinya kepada sesiapa jua pun. 6.3.3 Menggunakan haknya di bawah Fasal 6.2 sekiranya ia tidak menjelaskan yuran mengikut peruntukan dalam Perlembagaan. 6.3.4 Menggunakan haknya di bawah Fasal 6.2 jika dilarang di bawah Akta Pertubuhan 1966 atau setakat mana ia dikenakan hukuman disiplin di bawah Fasal 20.10 dan 20.11. 6.3.5 Menjadi Pengerusi Tetap, Timbalan Pengerusi Tetap, Pemeriksa Kira-kira atau Ahli Jawatankuasa lebih daripada satu Cawangan atau Bahagian melainkan dengan kebenaran bertulis daripada Majlis Kerja Tertinggi. 6.3.6 Menjadi Ahli Jawatankuasa di peringkat yang sama di mana ia telah dipilih menjadi Pengerusi Tetap, Timbalan Pengerusi Tetap, atau Pemeriksa Kira- kira dan sebaliknya. 6.3.7 Mengambil bahagian bercakap, mengundi, memilih dan dipilih dalam Persidangan Cawangan dan Perwakilan Bahagian selain daripada Cawangan dan Bahagian di mana ia menjadi ahli. 6.3.8 Mengambil bahagian bercakap, mengundi, memilih dan dipilih dalam mana- mana Cawangan atau Bahagian baru yang dimasukinya, kiranya ahli itu telah menggunakan haknya itu dalam Cawangan atau Bahagian asalnya bagi tahun berkenaan. 6.4 Tiap-tiap Ahli Bergabung mempunyai tanggungjawab seperti berikut:- 6.4.1 Memegang teguh dasar parti UMNO dan melaksanakan tujuan-tujuannya. 6.4.2 Menghadiri mesyuarat-mesyuarat dan mengambil bahagian dalam program parti UMNO sebagai pemerhati. 6.4.3 Mendukung kerja-kerja parti UMNO dan mematuhi tataetika, perintah- perintah dan disiplin parti UMNO. 6.4.4 Menyokong calon-calon parti UMNO yang bertanding dalam pilihan raya. 4
6.4.5 Berkhidmat kepada orang ramai. 6.4.6 Bersedia dan sanggup menentang musuh-musuh Negara. 6.5 Tiap-tiap ahli Bersekutu mempunyai tanggungjawab seperti berikut: - 6.5.1 Memegang teguh dasar parti UMNO dan melaksanakan tujuan-tujuannya. 6.5.2 Menghadiri mesyuarat-mesyuarat dan mengambil bahagian dalam program parti UMNO sebagai pemerhati. 6.5.3 Mendukung kerja-kerja parti UMNO dan mematuhi tataetika, perintah- perintah dan disiplin parti UMNO. 6.5.4 Menyokong calon-calon parti UMNO yang bertanding dalam pilihan raya. 6.5.5 Berkhidmat kepada orang ramai. 6.5.6 Bersedia dan sanggup menentang musuh-musuh negara. FASAL 7 SUSUNAN DAN PENTADBIRAN UMNO 7.1 Bentuk susunan parti dan pembahagian kuasa adalah seperti berikut:- 7.1.1 Pusat - Perhimpunan Agung atau waktu ketiadaannya Majlis Kerja Tertinggi. 7.1.2 Perhubungan - Badan Perhubungan Negeri dan Wilayah Persekutuan. 7.1.3 Bahagian - Perwakilan Bahagian atau waktu ketiadaannya Jawatankuasa Bahagian. 7.1.4 Cawangan - Persidangan Cawangan atau waktu ketiadaannya Jawatankuasa Cawangan. FASAL 8 PERHIMPUNAN AGUNG 8.1 Perhimpunan Agung adalah kuasa tertinggi parti dan perjalanan parti adalah berasaskan kepada kuasa dan perintahnya tertakluk kepada Perlembagaan dan juga Peraturan UMNO. 8.2 Perhimpunan Agung Tahunan hendaklah diadakan sekali dalam setahun pada bila- bila masa yang ditetapkan oleh Majlis Kerja Tertinggi dengan syarat tidak lewat daripada 18 bulan dari tarikh Perhimpunan Agung yang lalu. 8.3 Tugas-tugas Perhimpunan Agung Tahunan ialah:- 8.3.1 Menentukan dasar-dasar parti. 8.3.2 Mengkaji kerja-kerja Majlis Kerja Tertinggi. 8.3.3 Melantik Juruaudit untuk tempoh Majlis Kerja Tertinggi. 8.4 Perhimpunan Agung Tahunan hendaklah terdiri daripada:- 8.4.1 Pengerusi Tetap dan Timbalan Pengerusi Tetap. 8.4.2 Ahli-ahli Majlis Kerja Tertinggi. 8.4.3 Wakil yang dipilih oleh Perwakilan Tahunan Bahagian sebanyak seorang wakil bagi tiap-tiap lima ratus (500) orang ahli dengan syarat bilangan wakil- wakil itu tidak lebih daripada tujuh (7) orang dari satu Bahagian termasuk Bahagian yang Jawatankuasanya sedang digantung jika Bahagian itu boleh mengadakan Perwakilan Bahagian dengan sempurna. 5
8.4.4 Ketua, Timbalan Ketua, Naib Ketua, Ketua Wanita UMNO, Ketua Pergerakan Pemuda, Ketua Pergerakan Puteri dan Setiausaha Bahagian yang telah mengadakan Perwakilan Bahagiannya. Mereka di atas yang menjadi Ahli Majlis Kerja Tertinggi berhak melantik gantinya yang terdiri daripada Pengerusi Tetap, Timbalan Pengerusi Tetap atau Ahli Jawatankuasa Bahagian. 8.4.5 Tidak lebih daripada sepuluh (10) orang wakil Wanita UMNO, sepuluh (10) orang wakil Pergerakan Pemuda dan sepuluh (10) orang wakil Pergerakan Puteri yang dipilih oleh Perhimpunan Agung Pergerakan masing- masing. 8.5 Perhimpunan Agung Khas hendaklah diadakan apabila dikehendaki oleh salah satu daripada tiga permintaan yang berikut:- 8.5.1 Dengan kehendak Presiden. 8.5.2 Dengan permintaan bertulis daripada dua pertiga Ahli-ahli Majlis Kerja Tertinggi. 8.5.3 Dengan permintaan bertulis oleh sekurang-kurangnya satu perdua daripada jumlah semua Bahagian dengan syarat Bahagian-bahagian itu telah mengadakan mesyuarat Perwakilan Khas atas masalah yang sama. 8.6 Mengikut Fasal 8.5.3 di atas, Setiausaha Agung hendaklah memanggil Perhimpunan Agung Khas itu. Jika Setiausaha Agung tidak berbuat demikian dalam tempoh empat belas (14) hari selepas tarikh permohonan daripada Bahagian yang terakhir itu diterima maka Perhimpunan Agung Khas itu hendaklah dipanggil oleh Pengerusi Tetap atau Timbalannya dan jika Pengerusi Tetap atau Timbalannya tidak berbuat demikian dalam tempoh dua puluh lapan (28) hari daripada tarikh permohonan asal diterima maka Bahagian-bahagian yang memohon diadakan Perhimpunan Agung Khas itu boleh memanggil Perhimpunan Agung Khas tersebut dengan syarat semua Ahli Perwakilan dijemput hadir melalui Bahagian. FASAL 9 MAJLIS KERJA TERTINGGI 9.1 Majlis Kerja Tertinggi adalah menjadi badan yang menjalankan pentadbiran hal- ehwal UMNO di bawah kekuasaan dan perintah Perhimpunan Agung dan Majlis Kerja Tertinggi adalah berkuasa menjalankan sebarang langkah bagi pihak Perhimpunan Agung pada masa ketiadaannya itu hendaklah dimaklumkan kepada Perhimpunan Agung. tetapi segala langkahnya 9.2 Majlis Kerja Tertinggi hendaklah terdiri daripada: - 9.2.1 Presiden. 9.2.2 Timbalan Presiden: 9.2.2.1 Timbalan Presiden yang dipilih dibawah Fasal 9.3, 9.2.2.2 Ketua Wanita UMNO Malaysia yang bertaraf Timbalan Presiden (Ex-Officio). 9.2.3 Lima (5) orang Naib Presiden termasuk Ketua Pergerakan Pemuda UMNO Malaysia dan Ketua Pergerakan Puteri UMNO Malaysia. 9.2.4 Setiausaha Agung. 9.2.5 Bendahari. 9.2.6 Ketua Penerangan 9.2.7 Tidak lebih daripada dua puluh lima (25) orang yang dipilih oleh Perwakilan Bahagian. 9.2.8 Tidak lebih daripada tiga belas (13) orang yang dilantik oleh Presiden termasuk sekurang-kurangnya dua (2) orang dari Wanita UMNO, 6
9.3 9.4 9.5 9.6 9.7 9.8 satu (1) orang dari Pergerakan Pemuda dan satu (1) orang dari Pergerakan Puteri. Pengerusi Tetap, Timbalan Pengerusi Tetap, Presiden, Timbalan Presiden yang dipilih, tiga (3) orang Naib Presiden dan dua puluh lima (25) orang Ahli Majlis Kerja Tertinggi hendaklah dipilih dalam Mesyuarat Perwakilan Bahagian tiap-tiap tiga (3) tahun sekali. Ketua dan Naib Ketua Wanita UMNO, Ketua dan Naib Ketua Pergerakan Pemuda UMNO Malaysia, Ketua dan Naib Ketua Pergerakan Puteri UMNO Malaysia hendaklah dipilih dalam Mesyuarat Perwakilan Pergerakan Bahagian masing-masing tiap-tiap tiga (3) tahun sekali. Ketua Wanita UMNO, Ketua Pergerakan Pemuda UMNO Malaysia dan Ketua Pergerakan Puteri UMNO Malaysia mempunyai hak-hak dan kuasa Naib Presiden. Calon-calon yang ingin bertanding untuk mana-mana jawatan Ahli Majlis Kerja Tertinggi hendaklah mendaftarkan dirinya dan pernah memegang mana-mana jawatan sebagai Ahli Majlis Kerja Tertinggi atau Ahli Jawatankuasa Bahagian selama satu (1) penggal. Setiausaha Agung, Bendahari dan Ketua Penerangan, dilantik oleh Presiden dan memegang jawatan mereka selama tempoh Majlis Kerja Tertinggi kecuali mereka berhenti dan diberhentikan. Pegawai-pegawai UMNO ialah:- 9.7.1 Presiden. 9.7.2 Timbalan Presiden: 9.7.2.1 Timbalan Presiden yang dipilih dibawah Fasal 9.3. 9.7.2.2 Ketua Wanita UMNO Malaysia yang bertaraf Timbalan Presiden (Ex-Officio). 9.7.3 Lima (5) orang Naib Presiden. 9.7.4 Setiausaha Agung. 9.7.5 Bendahari. 9.7.6 Ketua Penerangan. Tugas-tugas Pegawai dalam Majlis Kerja Tertinggi: - 9.8.1 Presiden: 9.8.1.1 Menjadi pemimpin utama dan bertanggungjawab menjaga kesempurnaan perjalanan parti. 9.8.1.2 Melantik Setiausaha Agung, Bendahari dan Ketua Penerangan dan Pengerusi dan Timbalan Pengerusi Perhubungan Negeri dan Wilayah Persekutuan. 9.8.1.3 Memanggil dan mempengerusikan sidang Majlis Kerja Tertinggi. 9.8.1.4 Melantik tidak lebih daripada tiga belas (13) orang Ahli Majlis Kerja Tertinggi mengikut Fasal 9.2.8. 9.8.1.5 Melantik Ahli Majlis Penasihat UMNO. 9.8.1.6 Membuat rundingan semula nama-nama calon Pilihanraya Dewan Rakyat dan Dewan Undangan Negeri yang baharu jika nama-nama calon yang dicadangkan terdahulu tidak menepati kriteria. 7
9.9 9.10 9.8.2 Timbalan Presiden: 9.8.2.1 Membantu tugas-tugas Presiden. 9.8.2.2 Mempengerusikan sidang-sidang Majlis Kerja Tertinggi semasa ketiadaan Presiden. 9.8.3 Naib-Naib Presiden: 9.8.3.1 Membantu tugas-tugas Presiden. 9.8.3.2 Mempengerusikan sidang-sidang Majlis Kerja Tertinggi apabila Presiden dan Timbalan Presiden tidak hadir. 9.8.4 Setiausaha Agung: 9.8.4.1 Bertanggungjawab kepada Presiden. 9.8.4.2 Bertanggungjawab atas kesempurnaan sidang-sidang Majlis Kerja Tertinggi dan Perhimpunan Agung. 9.8.4.3 Menyediakan Penyata Tahunan yang menerangkan pekerjaan dan kemajuan parti dalam masa setahun kepada Majlis Kerja Tertinggi. 9.8.5 Bendahari: 9.8.5.1 Bertanggungjawab atas kesempurnaan perjalanan kewangan Ibu Pejabat. 9.8.5.2 Menyediakan Penyata Kira-Kira Kewangan untuk diperiksa oleh Pemeriksa Kira-Kira yang dilantik oleh Perhimpunan Agung. 9.8.5.3 Menyediakan anggaran pendapatan dan perbelanjaan tahunan kepada Majlis Kerja Tertinggi. 9.8.5.4 Membentangkan Penyata dan butir kira-kira yang telah diperiksa dan disahkan oleh Pemeriksa Kira-Kira kepada Majlis Kerja Tertinggi. 9.8.5.5 Memaklumkan kepada Majlis Kerja Tertinggi kedudukan harta benda milik UMNO dan Pemegang Amanah sekurang- kurangnya sekali setahun. 9.8.6 Ketua Wanita UMNO, Ketua Pergerakan Pemuda UMNO Malaysia dan Ketua Pergerakan Puteri UMNO Malaysia: 9.8.6.1 Tugas-tugas Ketua Wanita UMNO, Ketua Pergerakan Pemuda UMNO Malaysia dan Ketua Pergerakan Puteri UMNO Malaysia ditetapkan oleh peraturannya masing-masing selain daripada tugasnya mengikut Fasal 9.8.3. 9.8.7 Ketua Penerangan: 9.8.7.1 Bertanggungjawab atas kesempurnaan kegiatan penerangan dan melaporkannya kepada Majlis Kerja Tertinggi. 9.8.7.2 Mentadbir Jabatan Penerangan di Ibu Pejabat dan menyusun kerja pegawai-pegawai di dalam Jabatan itu. Jika Presiden berhenti maka Timbalan Presiden hendaklah memangku jawatan itu sehingga diadakan pemilihan Presiden untuk memilih Presiden baru mengikut Fasal 9.3 dan ia mempunyai kuasa mengikut Fasal 9.8.1. Jika Pemangku Presiden berhenti, Majlis Kerja Tertinggi hendaklah memilih seorang dari Naib Presiden memangku jawatan itu sehingga diadakan 8
pemilihan Presiden untuk memilih Presiden baru mengikut Fasal 9.3 dan ia mempunyai kuasa mengikut Fasal 9.8.1. 9.11 Jika kesemua Ahli Majlis Kerja Tertinggi berhenti serentak maka Pengerusi Tetap atau Timbalannya hendaklah dalam tempoh tidak lebih daripada enam puluh (60) hari mengadakan Perhimpunan Agung Khas bagi menubuhkan semula Majlis Kerja Tertinggi dan Perhimpunan Agung itu hendaklah menetapkan tempoh perkhidmatan Majlis Kerja Tertinggi yang baru tertubuh itu. 9.12 Jawatan Ahli-ahli Majlis Kerja Tertinggi termasuk Presiden dan Timbalan Presiden boleh dilucutkan atau Majlis Kerja Tertinggi dibubarkan oleh Perhimpunan Agung Khas dengan undian tidak kurang dari dua pertiga daripada jumlah bilangan ahli yang berhak hadir. 9.13 Majlis Kerja Tertinggi hendaklah bersidang sekurang-kurangnya sekali dalam masa dua (2) bulan, atau: 9.13.1 Pada bila-bila masa yang dikehendaki oleh Presiden atau, 9.13.2 Dengan permintaan bertulis oleh satu pertiga daripada Ahli-ahli Majlis Kerja Tertinggi. 9.14 Jika Setiausaha Agung tidak memanggil mesyuarat mengikut Fasal 9.13.2. dalam tempoh empat belas (14) hari daripada tarikh permohonan itu dibuat maka ahli-ahli yang memohon boleh memanggil mesyuarat itu dengan syarat semua Ahli Majlis Kerja Tertinggi dijemput hadir. 9.15 Satu perdua daripada bilangan Ahli Majlis Kerja Tertinggi adalah menjadi cukup bilang bagi menjalankan mesyuarat. FASAL 10 TANGGUNGJAWAB MAJLIS KERJA TERTINGGI 10.1 Menjalankan sebarang usaha bersama dengan kumpulan-kumpulan lain atas hal-hal politik atau lain-lain yang sesuai dengan tujuan-tujuan UMNO. 10.2 Mengambil maklum dan mengesahkan nama-nama calon bagi pilihanraya Dewan Rakyat dan Dewan Undangan Negeri setelah proses pemilihan calon- calon bagi Dewan Rakyat dan Dewan Undangan Negeri dipatuhi mengikut perlembagaan. 10.3 Menunaikan segala syarat-syarat yang dikehendaki oleh Akta Pertubuhan 1966. 10.4 Membentangkan kepada Perhimpunan Agung suatu Penyata Tahunan dan Penyata Kira-Kira Tahunannya yang telah diperiksa dan disahkan oleh Pemeriksa Kira-Kira. 10.5 Menghantar kepada Bahagian Penyata Tahunan beserta dengan Penyata Tahunan beserta dengan Penyata Kira-Kira sekurang-kurangnya tujuh (7) hari sebelum tarikh Perhimpunan Agung. 10.6 Menentukan taraf pendaftaran seseorang ahli (mengikut Fasal 5.7), menggantung atau melucutkan keahlian seseorang ahli. 9
10.7 Tertakluk kepada kelulusan Pendaftar Pertubuhan menubuhkan Badan Perhubungan, Bahagian dan Cawangan-cawangan dan menentukan perjalanannya dan boleh menggantung atau membubarkan Badan Perhubungan, Bahagian, Cawangan itu dan / atau Jawatankuasa masing- masing, serta menentukan penubuhan semula dan / atau pemilihan Jawatankuasa yang digantung atau dibubarkan itu. 10.8 Dengan persetujuan dua pertiga daripada bilangan Ahli Majlis Kerja Tertinggi, berhak menolak semua sekali Ahli Perwakilan Bahagian yang menghadiri Perhimpunan Agung. 10.9 Melucutkan jawatan mana-mana Ahli Badan Perhubungan, Jawatankuasa Bahagian dan Cawangan atas apa-apa sebab sekalipun. 10.10 Melantik seorang Pegawai Awam. 10.11 Menentukan perbelanjaan, menamakan mereka yang ditauliahkan menandatangan cek dan menetapkan tempat menyimpan wangnya. 10.12 Melantik Pemegang Amanah dan memberhentikannya pada bila-bila masa jua pun. 10.13 Menetapkan tarikh Perwakilan Bahagian dan dengan tidak menghiraukan Fasal 15.3, berkuasa menentukan mana-mana satu di antara Perwakilan Bahagian-bahagian yang diadakan itu bagi memilih Jawatankuasanya. 10.14 Membuat peraturan bagi menubuhkan Jawatankuasa Pemilihan UMNO serta peraturan untuk melaksanakan, mengawal dan menyelia pemilihan jawatan- jawatan di semua peringkat dan menubuhkan jawatankuasa kecil yang lain. 10.15 Mengambil sebarang langkah selain daripada perkara-perkara yang tersebut di atas bagi kesempurnaan perjalanan parti. 10.16 Majlis Tertinggi berhak menangguhkan pemilihan di peringkat Majlis Tertinggi, Bahagian dan Cawangan dengan syarat yang berikut: 10.16.1 Penangguhan ini tidak boleh lebih daripada enam (6) bulan selepas diadakan sesuatu Pilihan Raya Umum Parlimen (Dewan Rakyat) tertakluk kepada satu (1) pemilihan perlu diadakan dalam satu (1) penggal Pilihan Raya Umum Parlimen (Dewan Rakyat); dan 10.16.2 Tarikh Pilihan Raya Umum Parlimen (Dewan Rakyat) yang dinyatakan dalam Fasal 10.16.1 tarikh mengundi bagi Pilihan Raya Umum Parlimen (Dewan Rakyat) pada tarikh semasa yang dinyatakan dalam writ yang dikeluarkan mengikut Seksyen 12 Akta Pilihan Raya 1958 atau mana-mana undang-undang yang terpakai bagi tujuan yang sama. ini bermaksud 10
FASAL 11 PEJABAT SETIAUSAHA AGUNG Pejabat Setiausaha Agung adalah menjadi Pejabat Berdaftar, iaitu di Tingkat 38, Menara Dato' Onn, Kompleks UMNO, Jalan Tun Ismail, 50480 Kuala Lumpur atau di mana-mana tempat yang ditentukan oleh Majlis Kerja Tertinggi dan diluluskan oleh Pendaftar Pertubuhan. FASAL 12 BADAN PERHUBUNGAN 12.1 Badan Perhubungan boleh ditubuhkan oleh Majlis Kerja Tertinggi di tiap-tiap Negeri dan Wilayah Persekutuan. 12.2 Badan Perhubungan terdiri daripada: 12.2.1 Pengerusi. 12.2.2 Timbalan Pengerusi. 12.2.3 Setiausaha. 12.2.4 Bendahari. 12.2.5 Ketua Penerangan. 12.2.6 Ketua-Ketua Bahagian. 12.2.7 Dua (2) orang wakil Wanita UMNO, dua (2) orang wakil Pergerakan Pemuda dan dua (2) orang wakil Pergerakan Puteri bagi tiap-tiap Negeri dan Wilayah Persekutuan yang dilantik oleh Ketua Pergerakan masing-masing. 12.3 Setiausaha, Bendahari dan Ketua Penerangan dilantik oleh Pengerusi dan akan memegang jawatan mereka selama tempoh Majlis Kerja Tertinggi kecuali mereka berhenti atau diberhentikan oleh Pengerusi. 12.4 Timbalan Ketua Bahagian berhak mengambil tempat Ketua Bahagian di Mesyuarat Jawatankuasa Badan Perhubungan jika Ketua Bahagian tidak dapat hadir. 12.5 Pengerusi dan Timbalan Pengerusi Badan Perhubungan hendaklah dilantik oleh Presiden dan mereka memegang jawatan masing-masing selama tempoh Majlis Kerja Tertinggi tetapi boleh berhenti atau diberhentikan oleh Presiden pada bila-bila masa. 12.6 Wakil Majlis Kerja Tertinggi boleh hadir dan mengambil bahagian dalam sebarang mesyuarat Badan Perhubungan tetapi tidak boleh mengundi. 12.7 Badan Perhubungan hendaklah bersidang sekurang-kurangnya sekali dalam masa dua (2) bulan, atau: 12.7.1 Pada bila-bila masa yang dikehendaki oleh Pengerusi; atau, 12.7.2 Dengan permintaan bertulis daripada satu pertiga daripada bilangan ahli- ahlinya. 12.8 Jika Setiausaha tidak memanggil mesyuarat mengikut Fasal 12.7.2. selepas empat belas (14) hari daripada tarikh permohonan itu diterima maka ahli-ahli yang memohon itu dengan syarat semua ahli hendaklah dijemput hadir. itu boleh mengadakan mesyuarat 11
12.9 Satu perdua daripada bilangan Ahli Badan Perhubungan adalah menjadi cukup bilang menjalankan mesyuaratnya. 12.10 Badan Perhubungan hendaklah mengadakan konvensyen di peringkat Negeri dan Wilayah Persekutuan sekurang-kurangnya sekali setahun mengandungi wakil-wakil daripada Bahagian-bahagian. Majlis Kerja Tertinggi berkuasa menentukan syarat- syarat dan lain-lain perkara berhubung dengan Konvensyen itu. 12.11 Di dalam tiap-tiap Mesyuarat Badan Perhubungan jika Pengerusi dan Timbalannya tidak hadir maka salah seorang daripada ahli yang hadir itu boleh dipilih menjadi Pengerusi. 12.12 Tugas-tugas Pegawai Badan Perhubungan: 12.12.1 Pengerusi: 12.12.1.1 Melantik Setiausaha, Ketua Penerangan dan Bendahari. 12.12.1.2 Memanggil dan mempengerusikan Mesyuarat Badan Perhubungan. 12.12.1.3 Bertanggungjawab atas semua pegawai dan anggota Pejabat Badan Perhubungan. 12.12.1.4 Menerima dan menimbang senarai calon-calon Pilihan Raya Dewan Rakyat dan Dewan Undangan Negeri serta memastikan senarai tersebut melalui proses yang ditetapkan oleh Majlis Kerja Tertinggi. 12.12.2 Timbalan Pengerusi: 12.12.2.1 Membantu tugas-tugas Pengerusi. 12.12.2.2 Mempengerusikan Mesyuarat Badan Perhubungan apabila Pengerusi tidak hadir. 12.12.3 Setiausaha: 12.12.3.1 Bertanggungjawab secara langsung kepada Pengerusi. 12.12.3.2 Bertanggungjawab atas kesempurnaan mesyuarat-mesyuarat dan Pejabat Perhubungan. 12.12.3.3 Memanggil Mesyuarat mengikut Fasal 12.7. 12.12.4 Bendahari: 12.12.4.1 Bertanggungjawab atas kesempurnaan perjalanan kewangan. 12.12.4.2 Membentangkan laporan kewangan kepada Badan Perhubungan. 12.12.4.3 Memaklumkan kepada Badan Perhubungan kedudukan harta benda milik UMNO dan Pemegang Amanah sekurang-kurangnya sekali setahun. 12.12.5 Ketua Penerangan: 12.12.5.1 Bertanggungjawab atas penerangan dan penyiaran. 12.12.5.2 Melaporkan kepada Badan Perhubungan atas kerja-kerja penerangan yang dijalankan di peringkat Negeri. 12
12.13 Tanggungan, kuasa dan kewajipan Badan Perhubungan ialah: 12.13.1 Mengatur dan menyelaraskan perjalanan Bahagian-bahagian dalam sesebuah Negeri dan Wilayah Persekutuan. 12.13.2 Memilih ahli-ahli bagi mewakili parti di dalam sebarang kumpulan atau Lembaga di peringkat Negeri dan Wilayah Persekutuan. 12.13.3 Menentukan perbelanjaan, menamakan mereka yang ditauliahkan menandatangani cek dan menetapkan tempat menyimpan wang. 12.13.4 Melantik Pemegang Amanah dan memberhentikannya pada bila-bila masa pun. 12.13.5 Menunaikan segala syarat dikehendaki oleh Akta Pertubuhan 1966. 12.13.6 Menyelesaikan sebarang masalah yang berbangkit di dalam Bahagian dan Cawangan dengan kehendak Majlis Kerja Tertinggi. 12.13.7 Membentangkan Penyata Tahunan serta penyata Kira-Kira wang tahunannya yang telah diperiksa dan disahkan oleh Pemeriksa Kira-Kira pada Majlis Kerja Tertinggi. FASAL 13 PEJABAT SETIAUSAHA BADAN PERHUBUNGAN Pejabat Setiausaha Badan Perhubungan itu hendaklah ditempatkan di pusat pentadbiran UMNO Negeri itu atau di mana-mana juga tempat yang ditentukan oleh Badan Perhubungan Negeri dan diluluskan oleh Pendaftar Pertubuhan. FASAL 14 BAHAGIAN 14.1 Majlis Kerja Tertinggi berkuasa menubuhkan sebuah Bahagian di setiap kawasan Pilihanraya Dewan Rakyat. 14.2 Tertakluk kepada Perlembagaan dan Peraturan Persidangan UMNO, perjalanan Bahagian adalah berasaskan pada kuasa dan perintah Perwakilan Bahagian. 14.3 Perwakilan Bahagian hendaklah diadakan sekali setahun tidak kurang daripada enam puluh (60) hari sebelum tarikh diadakan Perhimpunan Agung. Kelonggaran boleh diberikan oleh Majlis Kerja Tertinggi tertakluk kepada Fasal 10.14. 14.4 Perwakilan Bahagian hendaklah terdiri daripada: 14.4.1 Pengerusi Tetap dan Timbalan Pengerusi Tetap. 14.4.2 Ahli-ahli Jawatankuasa Bahagian. 14.4.3 Ketua Cawangan yang Cawangannya telah mengadakan persidangan bagi tahun berkenaan. Ketua Cawangan yang menjadi Ahli Jawatankuasa Bahagian berhak melantik gantinya yang terdiri daripada Pengerusi Tetap, Timbalan Pengerusi Tetap atau Ahli Jawatankuasa Cawangan. 14.4.4 Wakil-wakil yang dilantik oleh Persidangan Cawangan sebanyak seorang wakil bagi tiap-tiap lima puluh (50) orang ahli tetapi jumlah Ahli Perwakilan itu tidak lebih daripada lima (5) orang dari satu Cawangan. Cawangan-cawangan yang dicadangkan oleh Bahagian untuk digantung atau dibubarkan dan Jawatankuasa Cawangan yang telah digantung oleh Majlis Kerja Tertinggi boleh menghantar wakil jika Cawangan itu dapat mengadakan Persidangan yang sempurna. 13
14.4.5 Tidak lebih daripada sepuluh (10) orang wakil Wanita UMNO, sepuluh (10) orang wakil Pergerakan Pemuda dan sepuluh (10) orang wakil Pergerakan Puteri yang dipilih oleh Perwakilan Bahagiannya masing-masing. 14.4.6 Ketua-ketua Wanita UMNO, Pergerakan Pemuda dan Pergerakan Puteri Cawangan yang telah mengadakan persidangan bagi tahun berkenaan. 14.5 Tugas-tugas Perwakilan Bahagian ialah: 14.5.1 Tertakluk kepada Fasal 15.3, memilih Ahli-ahli Jawatankuasa Bahagian. 14.5.2 Memilih tujuh (7) wakil Bahagian ke Perhimpunan Agung daripada penama- penama yang telah mendaftarkan diri mereka untuk bertanding. Wakil-wakil yang tidak dipilih dalam Perwakilan Bahagian atau sebarang pertukaran selepas itu tidak sah. Mana-mana wakil tidak dapat hadir tidak boleh melantik gantinya. 14.5.3 Membincangkan dasar-dasar parti untuk dikemukakan dalam Perhimpunan Agung. 14.5.4 Tertakluk kepada Fasal 9.3, memilih Pengerusi Tetap, Timbalan Pengerusi Tetap dan Ahli-ahli Majlis Kerja Tertinggi. 14.5.5 Memilih Pengerusi Tetap, Timbalan Pengerusi Tetap dan dua (2) orang Pemeriksa Kira-kira mengikut Fasal 28.2. 14.6 Perwakilan Khas Bahagian hendaklah diadakan apabila dikehendaki oleh salah satu daripada permintaan berikut: 14.6.1 Dengan permintaan bertulis daripada sekurang-kurangnya dua pertiga daripada Ahli-ahli Jawatankuasa Bahagian. 14.6.2 Dengan permintaan bertulis oleh sekurang-kurangnya satu perdua daripada jumlah semua Cawangan dengan syarat Cawangan-cawangan itu telah mengadakan Persidangan Khasnya atas masalah yang sama. 14.6.3 Dengan kehendak Majlis Kerja Tertinggi. 14.7 Setiausaha Bahagian hendaklah memanggil Perwakilan Khas Bahagian itu. Jika Setiausaha Bahagian tidak berbuat demikian dalam tempoh empat belas (14) hari daripada tarikh permohonan Cawangan yang terakhir itu diterima maka Perwakilan Khas Bahagian itu hendaklah dipanggil oleh Majlis Kerja Tertinggi. 14.8 Perwakilan Khas Bahagian itu hendaklah diadakan mengikut kaedah Perwakilan Bahagian dan ahli-ahli yang hadir dalam Perwakilan Bahagian bagi tahun yang baru lalu sahaja boleh hadir kecuali itu menggantikannya dengan ahli yang lain. jika Persidangan Cawangan Khas FASAL 15 JAWATANKUASA BAHAGIAN 15.1 Jawatankuasa Bahagian hendaklah terdiri daripada: 15.1.1 Ketua. 15.1.2 Timbalan Ketua. 15.1.3 Empat (4) orang Naib Ketua termasuk Ketua Wanita UMNO, Ketua Pergerakan Pemuda dan Ketua Pergerakan Puteri. 15.1.4 Setiausaha. 15.1.5 Bendahari. 14
15.1.6 Ketua Penerangan. 15.1.7 Tidak lebih daripada dua puluh (20) orang yang dipilih oleh Perwakilan Bahagian. 15.1.8 Tidak lebih daripada dua belas (12) orang yang dilantik oleh Ketua termasuk dua (2) orang dari Wanita UMNO, satu (1) dari Pergerakan Pemuda dan satu (1) orang dari Pergerakan Puteri serta empat (4) orang yang dibawah umur tiga puluh (30) tahun dan terdiri dari dua (2) orang lelaki dan dua (2) orang wanita. 15.2 Ahli Dewan Negara, Ahli Dewan Rakyat dan Ahli Dewan Undangan Negeri bagi Bahagian tersebut yang bukan dipilih atau dilantik mengikut Fasal 15.1, berhak menghadiri tiap-tiap mesyuarat Jawatankuasa Bahagian sebagai ahli ex-officio tetapi tidak boleh mengundi. 15.3 Ketua, Timbalan Ketua, Naib Ketua, Ketua dan Naib Ketua Wanita UMNO, Ketua dan Naib Ketua Pergerakan Pemuda, Ketua dan Naib Ketua Pergerakan Puteri dan Ahli-Ahli Jawatankuasa mengikut Fasal 15.1.7 hendaklah dipilih tiap-tiap tiga (3) tahun sekali. Walau bagaimanapun Majlis Kerja Tertinggi berhak menangguhkan pemilihan sepertimana diperuntukkan di Fasal 10.16. 15.4 Setiausaha, Bendahari, Ketua Penerangan dan ahli yang dilantik oleh Ketua Bahagian akan memegang jawatan mereka selama tempoh Jawatankuasa Bahagian yang berkenaan kecuali mereka berhenti atau diberhentikan oleh Ketua Bahagian. 15.5 Calon-calon yang ingin bertanding untuk mana-mana jawatan Ahli Jawatankuasa Bahagian hendaklah mendaftarkan dirinya dan telah menjadi ahli sekurang- kurangnya tiga (3) tahun. 15.6 Jawatan Ahli-ahli Jawatankuasa Bahagian seseorang ahli itu dilantik menjadi pegawai mengikut Fasal 15.4. tidak menjadi kosong disebabkan 15.7 Jika Ketua Bahagian berhenti atau diberhentikan maka Timbalan Ketua akan memangku jawatan itu dan jika Pemangku Ketua berhenti atau diberhentikan maka Jawatankuasa bolehlah melantik salah seorang daripada Naib Ketua memangku jawatan Ketua itu atau melantik salah seorang Ahli Jawatankuasa, jika ketiadaan Naib Ketua, untuk memangku jawatan itu sehingga diadakan Perwakilan Bahagian mengikut Fasal 15.3. 15.8 Jika semua Ahli-ahli Jawatankuasa Bahagian berhenti serentak maka Majlis Kerja Tertinggi akan mengadakan Perwakilan Khas Bahagian untuk menubuhkan semula Jawatankuasa Bahagian itu dan menentukan tempoh perkhidmatannya. 15.9 Jawatankuasa Bahagian hendaklah bersidang sekurang-kurangnya sekali dalam tempoh dua (2) bulan atau: 15.9.1 Pada bila-bila masa lain yang dikendaki oleh Ketua; atau 15.9.2 Dengan permintaan bertulis oleh satu pertiga daripada Ahli-ahli Jawatankuasa. 15.10 Jika Setiausaha Bahagian tidak memanggil mesyuarat mengikut Fasal 15.9.2 dalam tempoh tujuh (7) hari daripada tarikh permohonan itu dibuat, maka ahli-ahli yang 15
memohon boleh memanggil mesyuarat itu dengan syarat semua Ahli Jawatankuasa Bahagian dijemput hadir. 15.11 Satu perdua daripada Ahli-ahli Jawatankuasa adalah menjadi cukup bilang bagi menjalankan mesyuarat. 15.12 Tugas-tugas Pegawai dan Jawatankuasa Bahagian: 15.12.1 Ketua Bahagian: 15.12.1.1 Bertanggungjawab atas kesempurnaan perjalanan Bahagian dan Cawangan di dalam Bahagian. 15.12.1.2 Bertanggungjawab atas semua pegawai dan anggota pejabat Bahagian. 15.12.1.3 Memanggil dan mempengerusikan mesyuarat Jawatankuasa Bahagian. 15.12.1.4 Melantik Setiausaha, Bendahari dan Ketua Penerangan dan bertanggungjawab atas kesempurnaan tugas mereka. 15.12.1.5 Melantik dua belas (12) orang Ahli Jawatankuasa Bahagian. 15.12.2 Timbalan Ketua: 15.12.2.1 Membantu tugas-tugas Ketua Bahagian 15.12.2.2 Mempengerusikan mesyuarat Jawatankuasa Bahagian apabila Ketua Bahagian tidak hadir. 15.12.3 Naib Ketua: 15.12.3.1 Membantu tugas-tugas Ketua Bahagian. 15.12.3.2 Mempengerusikan mesyuarat Jawatankuasa Bahagian apabila Ketua dan Timbalannya tidak hadir. 15.12.4 Setiausaha: 15.12.4.1 Bertanggungjawab secara langsung kepada Ketua Bahagian. 15.12.4.2 Bertanggungjawab atas kesempurnaan mesyuarat- mesyuarat Jawatankuasa Bahagian dan Perwakilan Bahagian. 15.12.4.3 Menyediakan Penyata Tahunan UMNO Bahagian. 15.12.5 Bendahari: 15.12.5.1 Bertanggungjawab atas kesempurnaan perjalanan kewangan Bahagian itu. 15.12.5.2 Menyediakan dan membentangkan Penyata Kewangan Tahunan yang disahkan oleh Pemeriksa Kira-kira kepada Jawatankuasa Bahagian. 15.12.5.3 Memaklumkan kepada Jawatankuasa Bahagian kedudukan harta benda milik UMNO Bahagian dan Pemegang Amanah sekurang-kurangnya sekali setahun. 16
15.12.6 Ketua Penerangan: 15.12.6.1 Menjalankan tugas penerangan di peringkat Bahagian; dan 15.12.6.2 Melaporkan kepada Bahagian akan tugas-tugas tersebut. 15.12.7 Ketua Wanita UMNO, Ketua Pergerakan Pemuda dan Ketua Pergerakan Puteri: 15.12.7.1 Tugas-tugas Ketua Wanita UMNO, Ketua Pergerakan Pemuda dan Ketua Pergerakan Puteri adalah seperti yang telah ditetapkan oleh Peraturan-peraturannya. 15.13 Tanggungan, kuasa dan kewajipan Jawatankuasa Bahagian ialah: 15.13.1 Mencadangkan calon-calon bagi pilihanraya Dewan Rakyat dan Dewan Undangan Negeri, wakil-wakil parti bagi menganggotai Majlis Bandaraya, Perbandaran, Bandaran Tempatan dan Daerah melalui mesyuarat Jawatankuasa UMNO Bahagian. 15.13.2 Mengawasi perjalanan dan menyelesaikan masalah-masalah Cawangan. 15.13.3 Membentangkan Penyata Tahunan serta Penyata Kira-Kira yang telah disahkan oleh Pemeriksa Kira-Kira kepada Perwakilan Bahagian. 15.13.4 Menghantar kepada Setiausaha Agung, Penyata Tahunan Bahagian dan Penyata Kira-Kira yang telah dibentangkan dalam perwakilan Bahagian. 15.13.5 Menetapkan tarikh Persidangan Cawangan setelah berunding dengan Jawatankuasa Cawangan. 15.13.6 Menunaikan segala syarat yang dikendaki oleh Akta Pertubuhan 1966. 15.13.7 Bekerjasama dengan Majlis Kerja Tertinggi dan Cawangan bagi menyediakan senarai ahli-ahli yang berhak mengambil bahagian dalam Persidangan Cawangan. 15.13.8 Menentukan perbelanjaan, menamakan mereka yang ditauliahkan menandatangani cek dan menetapkan tampat menyimpan wang. 15.13.9 Melantik Pemegang Amanah dan memberhentikannya pada bila-bila masa jua. FASAL 16 PEJABAT SETIAUSAHA BAHAGIAN Pejabat Setiausaha Bahagian itu bolehlah ditempatkan di mana-mana jua tempat yang ditentukan oleh Jawatankuasa Bahagian itu dan diluluskan oleh Pendaftar Pertubuhan. FASAL 17 CAWANGAN 17.1 Majlis Kerja Tertinggi berkuasa menubuh, menggantung dan membubarkan Cawangan setelah terlebih dahulu berunding dan merujuk kepada Jawatankuasa Bahagian berkenaan. 17
17.2 Tertakluk kepada Perlembagaan dan Peraturan Persidangan UMNO, perjalanan Cawangan adalah berasaskan kepada kuasa dan perintah Persidangan Cawangan. 17.3 Tertakluk kepada Fasal 15.13.5, Persidangan Cawangan hendaklah diadakan setahun sekali tetapi tidak lewat daripada empat belas (14) hari sebelum tarikh diadakan Perwakilan Bahagian. 17.4 Persidangan Cawangan hendaklah terdiri daripada: 17.4.1 Pengerusi Tetap dan Timbalan Pengerusi Tetap. 17.4.2 Ahli-ahli Jawatankuasa Cawangan. 17.4.3 Ahli-ahli UMNO yang telah menjelaskan yuran mengikut Fasal 25.1 Perlembagaan. 17.5 Tugas-tugas Persidangan Cawangan ialah: 17.5.1 Membincangkan dasar parti untuk dikemukakan kepada mesyuarat Perwakilan Bahagian. 17.5.2 Mengkaji kerja-kerja yang telah dibuat oleh Jawatankuasa Cawangan. 17.5.3 Mengadakan rancangan-rancangan kerja untuk faedah rakyat. 17.5.4 Memilih Ahli-ahli Jawatankuasa tertakluk kepada Fasal 18.2. 17.5.5 Memilih Pengerusi Tetap, Timbalan Pengerusi Tetap dan dua orang Pemeriksa Kira-Kira mengikut Fasal 28.2. 17.5.6 Memilih wakil-wakil ke Perwakilan Bahagian. Wakil-wakil yang tidak dipilih di dalam Persidangan Cawangan atau sebarang pertukaran selepas itu tidak sah. 17.6 Persidangan Khas Cawangan hendaklah diadakan dengan permintaan bertulis daripada satu perdua jumlah ahli-ahli. Jika Setiausaha tidak memanggil Persidangan Khas Cawangan itu dalam tempoh empat belas (14) hari maka Persidangan Khas Cawangan itu hendaklah dipanggil oleh Jawatankuasa Bahagian. FASAL 18 JAWATANKUASA CAWANGAN 18.1 Jawatankuasa Cawangan hendaklah terdiri daripada: 18.1.1 Ketua. 18.1.2 Timbalan Ketua. 18.1.3 Ketua Wanita UMNO, Ketua Pergerakan Pemuda dan Ketua Pergerakan Puteri. 18.1.4 Setiausaha. 18.1.5 Bendahari. 18.1.6 Ketua Penerangan. 18.1.7 Tidak lebih daripada lima belas (15) orang yang dipilih oleh Persidangan. 18.1.8 Tidak lebih dari enam (6) orang ahli yang dilantik oleh Ketua Cawangan termasuk sekurang-kurangnya dua (2) orang daripada Wanita UMNO, seorang dari Pergerakan Pemuda dan seorang dari Pergerakan Puteri. 18.2 Ketua, Timbalan Ketua dan lima belas (15) Ahli-ahli Jawatankuasa Cawangan mengikut Fasal 18.1.7 hendaklah dipilih tiap-tiap tiga (3) tahun sekali oleh Persidangan Cawangan. Ketua Wanita UMNO, Ketua Pergerakan Pemuda dan 18
Ketua Pergerakan Puteri akan dipilih oleh Persidangan Pergerakan masing-masing tiap-tiap tiga (3) tahun sekali. Walau bagaimanapun Majlis Kerja Tertinggi berhak menangguhkan pemilihan sepertimana diperuntukkan di Fasal 10.16. 18.3 Setiausaha, Bendahari dan Ketua Penerangan dan tidak lebih dari enam (6) orang ahli yang dilantik mengikut Fasal 18.1.8 oleh Ketua Cawangan dan akan memegang jawatan mereka selama tempoh Jawatankuasa Cawangan yang berkenaan kecuali mereka berhenti atau diberhentikan oleh Ketua Cawangan. 18.4 Jawatan Ahli-ahli Jawatankuasa Cawangan tidak menjadi kosong disebabkan seseorang ahli itu telah dilantik menjadi Pegawai mengikut Fasal 18.3. 18.5 Jawatankuasa Cawangan hendaklah bersidang sekurang-kurangnya dua (2) bulan sekali, atau: 18.5.1 Pada bila-bila masa yang dikehendaki oleh Ketua; atau, 18.5.2 Dengan permintaan bersurat daripada satu pertiga Ahli Jawatankuasa Cawangan. 18.6 Jika Setiausaha tidak memanggil mesyuarat mengikut Fasal 18.5.2. dalam tempoh tujuh (7) hari daripada tarikh permohonan itu dibuat maka ahli yang memohon boleh memanggil mesyuarat itu dengan syarat semua Ahli Jawatankuasa Cawangan dijemput hadir. 18.7 Satu perdua daripada Ahli Jawatankuasa adalah menjadi cukup bilang bagi menjalankan mesyuarat. 18.8 Sekiranya seseorang Ahli Jawatankuasa yang dipilih tiada lagi memegang jawatannya maka jawatan itu tidak boleh diganti. 18.9 Jika Ketua Cawangan berhenti atau diberhentikan maka Timbalan Ketua akan memangku jawatan itu dan jika Pemangku Ketua itu berhenti atau diberhentikan maka salah seorang daripada Ahli Jawatankuasa boleh dilantik memangku jawatan itu. 18.10 Jika Ketua dan Timbalan tidak hadir di dalam Mesyuarat Jawatankuasa maka salah seorang daripada ahli-ahli yang hadir itu boleh dilantik menjadi Pengerusi. 18.11 Tugas-tugas Pegawai Cawangan: 18.11.1 Ketua: 18.11.1.1 Bertanggungjawab atas kesempurnaan perjalanan Cawangannya. 18.11.1.2 Melantik Setiausaha, Bendahari dan Ketua Penerangan Cawangan dan bertanggungjawab atas kesempurnaan tugas mereka. 18.11.1.3 Bertanggungjawab atas semua pegawai dan anggota Pejabat Cawangan. 18.11.1.4 Memanggil dan mempengerusikan sidang-sidang Jawatankuasa Cawangan. 19
18.11.1.5 Melantik enam (6) orang Ahli Jawatankuasa Cawangan mengikut Fasal 18.1.8. 18.11.2 Timbalan Ketua: 18.11.2.1 Membantu tugas-tugas Ketua Cawangan. 18.11.2.2 Mempengerusikan sidang-sidang Jawatankuasa Cawangan apabila Ketua Cawangan tidak hadir. 18.11.3 Setiausaha: 18.11.3.1 Bertanggungjawab secara langsung kepada Ketua Cawangan. 18.11.3.2 Mentadbirkan perjalanan Pejabat Cawangan dan menjadi Pegawai Awam. 18.11.3.3 Melaporkan kepada Ketua Cawangan segala tindakan yang diambil berhubung dengan pentadbiran Pejabat Cawangan. 18.11.3.4 Bertangungjawab atas kesempurnaan sidang-sidang Jawatankuasa Cawangan dan Persidangan Cawangan. 18.11.3.5 Menyediakan Penyata Tahunan Cawangan. 18.11.3.6 Memanggil mesyuarat mengikut Fasal 18.5. 18.11.4 Bendahari: 18.11.4.1 Bertanggungjawab atas kesempurnaan perjalanan kewangan Cawangan. 18.11.4.2 Menyedia dan membentangkan Penyata Kira-Kira Kewangan Tahunan yang telah disahkan oleh Pemeriksa Kira-Kira kepada Jawatankuasa Cawangan. 18.11.4.3 Memaklumkan kepada Jawatankuasa Cawangan kedudukan harta benda milik UMNO dan Pemegang Amanah sekurang- kurangnya sekali setahun. 18.11.5 Ketua Penerangan: 18.11.5.1 Mentadbir dan menyusun rancangan-rancangan penerangan dan penyiaran yang dikelolakan oleh Cawangan. 18.11.5.2 Bertanggungjawab atas penerangan dan penyiaran yang dikelolakan oleh Cawangan. 18.11.5.3 Melaporkan kepada Jawatankuasa Cawangan atas kerja- kerja penerangan UMNO yang dijalankan dalam Cawangan itu. 18.11.6 Ketua Wanita UMNO, Ketua Pergerakan Pemuda dan Ketua Pergerakan Puteri: 18.11.6.1 Tugas-tugas Ketua Wanita UMNO, Ketua Pergerakan Pemuda dan Ketua Pergerakan Puteri adalah seperti yang telah ditetapkan oleh Peraturan-peraturannya. 18.12 Tugas-tugas Jawatankuasa Cawangan ialah: 18.12.1 Menjalankan arahan-arahan parti seperti yang ditentukan oleh Majlis Kerja Tertinggi dan Jawatankuasa Bahagian. 20
18.12.2 Menyemai perasaan persaudaraan dan menggalakkan bantuan sesama sendiri di kalangan ahli-ahli parti. 18.12.3 Membentangkan kepada Persidangan Cawangan Penyata Tahunan dan Penyata Kira-Kira yang telah diperiksa dan disahkan oleh Pemeriksa Kira- Kira. 18.12.4 Menunaikan segala syarat yang dikehendaki oleh Akta Pertubuhan 1966. 18.12.5 Menghantarkan kepada ahli-ahlinya Penyata Kira-Kira sekurang-kurangnya tujuh (7) hari sebelum tarikh diadakan Persidangan Cawangan. 18.12.6 Mencadangkan pemecatan atau penggantungan keahlian seseorang ahli kepada Majlis Kerja Tertinggi melalui Bahagian. 18.12.7 Menentukan perbelanjaan, menamakan mereka yang ditauliahkan menandatangani cek dan menetapkan tempat menyimpan wang. 18.12.8 Melantik pemegang Amanah dan memberhentikannya pada bila-bila masa pun. 18.12.9 Mengumpul dan menyediakan senarai pendaftaran ahli biasa UMNO yang baru serta melaporkannya kepada Jawatankuasa Bahagian atau Majlis Kerja Tertinggi. FASAL 19 PEJABAT SETIAUSAHA CAWANGAN Pejabat Setiausaha bolehlah ditempatkan di mana-mana yang dipersetujui oleh Jawatankuasa Cawangan dan diluluskan oleh Pendaftar Pertubuhan. FASAL 20 DISIPLIN 20.1 Majlis Kerja Tertinggi berhak menubuhkan Lembaga Disiplin di peringkat Pusat dan Jawatankuasa Disiplin diperingkat negeri serta menentukan peraturan-peraturan, kerana melanggar peruntukan kuasa-kuasa dan mengenakan hukuman perlembagaan ini dan kesalahan lain yang disenaraikan didalam tataetika ahli UMNO atau mana-mana peraturan lain. 20.2 Ahli-ahli Lembaga Disiplin hendaklah dilantik oleh Majlis Kerja Tertinggi dan Ahli-ahli Jawatankuasa Disiplin Negeri hendaklah dilantik oleh Badan Perhubungan UMNO Negeri yang terdiri dari ahli-ahli yang tidak berjawatan dalam parti dan tidak mempunyai kepentingan dalam pemilihan. 20.3 Majlis Kerja Tertinggi berhak menetapkan bidang kuasa Lembaga Disiplin dan Jawatankuasa Disiplin serta membuat peraturan-peraturan berkaitan dengannya. 20.4 Tanpa menyentuh bidang kuasa Majlis Kerja Tertinggi, Lembaga Disiplin atau Jawatankuasa Disiplin, setelah mendengar dan berpuas hati terhadap pelanggaran peruntukan Perlembagaan ini atau Tataetika ahli UMNO, boleh mengenakan mana- mana hukuman mengikut kuasa yang tertakluk dalam Perlembagaan. 20.5 Tiap-tiap peringkat parti hendaklah melaporkan kepada Jawatankuasa Disiplin terlebih dahulu sebelum dibawa ke Lembaga Disiplin mengenai kegiatan mana-mana ahli yang didapati melanggar disiplin parti untuk tindakan selanjutnya. 21
20.6 Seseorang ahli atau pihak yang tidak berpuas hati dengan tindakan disiplin yang dikenakan oleh Jawatankuasa Disiplin, hendaklah merayu kepada Lembaga Disiplin terlebih dahulu sebelum rayuan terakhir itu dibawa ke peringkat Majlis Kerja Tertinggi untuk keputusan muktamad. 20.7 Seseorang ahli yang membawa apa-apa jua perkara parti atau hak keahliannya ke mahkamah sebelum mematuhi sepenuhnya peraturan-peraturan parti maka keahliannya di dalam parti gugur dengan sendirinya. 20.8 Mana-mana ahli yang menjadi ahli berdaftar parti politik lain, maka keahliannya gugur setelah disahkan oleh Majlis Kerja Tertinggi. 20.9 Semua ahli UMNO hendaklah cintakan parti dan: (a) (b) (c) (d) (e) (f) (g) Patuh kepada Perlembagaan ini dan Tataetika Ahli; Mengikut perintah-perintah parti; Menjalankan dasar-dasar parti; Patuh dan menghormati keputusan-keputusan parti; Menjaga rahsia-rahsia parti; Memelihara nama baik dan maruah parti; Senantiasa menunjukkan tatalaku yang sopan lagi tertib. 20.10 Tanpa menjejaskan kuasa Majlis Kerja Tertinggi, Lembaga Disiplin Pusat atau Jawatankuasa Disiplin Negeri boleh mengenakan mana-mana hukuman terhadap ahli-ahli yang telah melanggar peruntukan Perlembagaan ini atau Tataetika Ahli UMNO seperti berikut; Di beri amaran; (a) Digantung hak-haknya dalam parti; (b) Dilarang daripada bertanding bagi mana-mana jawatan dalam parti ataupun (c) sebagai calon dalam Pilihanraya Dewan Rakyat atau Dewan Undangan Negeri bagi mana-mana tempoh yang ditentukan oleh Majlis Kerja Tertinggi; Dipecat daripada Parti setelah disahkan oleh Majlis Kerja Tertinggi; Dikenakan lain-lain tindakan hukuman yang difikirkan wajar dan selaras dengan Perlembagaan ini. (d) (e) 20.11 Seseorang ahli yang menang bertanding tetapi meninggalkan parti, atau bertanding sebagai calon bebas atau parti lawan dalam pilihan raya Dewan Rakyat atau Dewan Undangan negeri akan gugur keahlian dengan sendirinya. 20.12 Ahli-ahli yang dikenakan hukuman, boleh membuat rayuan supaya: 20.12.1 Menarik balik penggantungan keahliannya selepas dua (2) tahun daripada tarikh ia dihukum. 20.12.2 Menarik balik pemecatan keahliannya selepas tiga (3) tahun daripada tarikh ia dihukum. 20.12.3 Menarik balik pengguguran keahliannya dari tarikh keahliannya gugur. 20.13 Majlis Kerja Tertinggi berkuasa penuh membuat kaedah-kaedah dan peraturan- peraturan berkaitan dengan Tataetika Ahli UMNO, yang di antara lain melarang penyalahgunaan kuasa dan wang dengan tujuan mendapat undi atau sokongan atau 22
mempengaruhi mana-mana pemilihan bagi pihak sendiri atau bagi pihak lain atau supaya jangan mengundi di mana-mana orang dalam mana-mana pemilihan parti. FASAL 21 WANITA UMNO, PERGERAKAN PEMUDA DAN PERGERAKAN PUTERI 21.1 Wanita UMNO, Pergerakan Pemuda dan Pergerakan Puteri dalam semua peringkat UMNO boleh diwujudkan dan Majlis Kerja Tertinggi berkuasa membuat peraturan-peraturan untuknya. FASAL 22 LENCANA DAN LAMBANG UMNO 22.1 Majlis Kerja Tertinggi boleh mengadakan lencana dan lambang bagi ahli. 22.2 Lencana dan lambang itu hanya boleh dikeluarkan oleh Pejabat Setiausaha Agung. 22.3 Bentuk lencana UMNO adalah sebagaimana bentuk bendera UMNO menurut Fasal 23.1 dengan ditambah huruf-huruf ringkas UMNO dalam tulisan jawi di penjuru sebelah atas kanan dan perkataan UMNO di penjuru sebelah bawah kiri. 22.4 Bentuk lambang UMNO adalah dari ringkasan perkataan Pertubuhan Kebangsaan Melayu Bersatu dalam huruf jawi yang disusun secara vertical (dari atas ke bawah) dan digrafikkan secara simitrikal. 22.5 Majlis Kerja Tertinggi berkuasa membuat sebarang peraturan dengan lencana dan lambang itu. FASAL 23 BENDERA UMNO 23.1 Rupa bendera UMNO adalah sebagaimana di bawah ini: Warna merah terletak di atas wana putih sama lebarnya dan satu bulatan berwarna kuning terletak di tengah-tengah bendera itu dan di tengah-tengah bulatan itu terletak rupa sebilah keris Melayu terhunus berwarna hijau dan hulunya menghala ke penjuru di sebelah atas kiri bendera itu. 23.2 Majlis Kerja Tertinggi adalah berkuasa membuat sebarang peraturan atas penggunaan bendera itu. 23.3 Sebarang perubahan bentuk atau corak bendera, hendaklah dipersetujukan oleh Perhimpunan Agung. FASAL 24 PUNCA PENDAPATAN 24.1 Kewangan UMNO adalah diperolehi dari:- 24.1.1 Wang pendaftaran dan Yuran; 24.1.2 Derma-derma dari sumber yang telus dan sahih; dan 23
24.1.3 Ikhtiar-ikhtiar lain di semua peringkat yang dipersetujukan oleh Majlis Kerja Tertinggi. 24.2 Tahun Kewangan UMNO ialah dari 1hb. Januari hingga 31hb. Disember. 24.3 Pejabat Setiausaha Cawangan, Bahagian dan Perhubungan hendaklah menghantarkan ke Pejabat Setiausaha Agung, Penyata Kira-kira bagi sesuatu tahun kewangan yang telah diperiksa dan disahkan oleh Pemeriksa Kira-kira. FASAL 25 YURAN UMNO 25.1 Tiap-tiap ahli biasa UMNO hendaklah membayar yuran pendaftaran atau lain-lain yuran yang ditetapkan oleh Majlis Kerja Tertinggi dari semasa ke semasa. FASAL 26 CARA MENYIMPAN DAN MENGGUNAKAN WANG UMNO 26.1 Tertakluk kepada Fasal 26.6 Badan Perhubungan, Jawatankuasa Bahagian dan Jawatankuasa Cawangan boleh menentukan cara-cara mengutip, menyimpan dan menggunakan wang UMNO di peringkat masing-masing. 26.2 Wang UMNO, kecuali wang tunai dalam tangan hendaklah disimpan dalam Bank Perdagangan atau Bank Simpanan. 26.3 Cek-cek dan borang-borang mengeluarkan wang dari Bank hendaklah ditandatangani oleh sekurang-kurangnya dua orang ahli di peringkat masing-masing. 26.4 Majlis Kerja Tertinggi berhak dan berkuasa di atas semua wang dan harta benda Badan Perhubungan dan Bahagian-bahagian yang termasuk di dalam Badan-badan Perhubungan yang telah dibubarkan. 26.5 Jawatankuasa Bahagian adalah berhak di atas semua harta benda, wang tunai di tangan ataupun wang simpanan dalam bank atau simpanan di bank bagi sesebuah Cawangan yang telah dibubarkan. 26.6 Majlis Kerja Tertinggi berkuasa membuat sebarang peraturan berkenaan dengan kewangan UMNO bagi semua peringkat. FASAL 27 HARTA ALIH DAN TAK ALIH 27.1 Tiap-tiap harta tak alih, iaitu tanah dan bangunan Ibu Pejabat UMNO hendaklah didaftar atas nama UMNO dan harta tak alih kepunyaan Badan Perhubungan, Bahagian dan Cawangan bolehlah didaftar atas namanya masing-masing. 27.2 Majlis Kerja Tertinggi hendaklah melantik satu Lembaga Pemegang Amanah UMNO bagi tujuan menguruskan pegangan dan pemilikan tiap-tiap harta alih parti serta memastikan pengurusan harta alih, harta tak alih dan segala kepentingan UMNO adalah telus dan bebas dari sebarang penyelewengan dan salah guna kuasa. 24
27.3 Kuasa untuk menentukan UMNO membeli, mencagar (bagi faedah sendiri atau pihak lain), menjual, memindah, memajak atau menyewa harta tanah dan bangunan adalah terletak kepada Majlis Kerja Tertinggi dan bagi harta tak alih kepunyaan Badan Perhubungan, Bahagian dan Cawangan kuasa yang sama adalah terletak kepada jawatankuasa masing-masing. 27.4 Majlis Kerja Tertinggi berkuasa membuat peraturan untuk melaksanakan tujuan Fasal 27 ini dan untuk memindahkan nama pemilik berdaftar bagi harta tersebut kepada pihak-pihak yang diberi kuasa memilikinya oleh Fasal 27.1. 27.4.1 Setiap Pemegang Amanah UMNO pada setiap peringkat perlu direkodkan dan menandatangani surat ikatan amanah serta melaporkan kemas kini amaun harta alih yang dipegang setiap tahun kepada Lembaga Pemegang Amanah UMNO. 27.4.2 Pemegang Amanah UMNO yang tidak mahu memulangkan semula harta alih atau tak alih boleh diambil tindakan undang-undang seperti yang ditentukan oleh Majlis Kerja Tertinggi. 27.4.3 Aset yang telah dipulangkan semula dan diambil balik perlu dibentangkan kepada Majlis Kerja Tertinggi oleh Lembaga Pemegang Amanah UMNO. 27.4.4 Lembaga Pemegang Amanah UMNO yang dipimpin oleh Bendahari serta dianggotai oleh profesional-profesional berpengalaman dalam bidang masing-masing dan beretika tinggi untuk memastikan pengurusan harta alih dan tak alih telus dan bebas dari sebarang penyelewengan. Lembaga Pemegang Amanah UMNO boleh diperiksa oleh Pemeriksa Kira-Kira pada bila-bila masa untuk meningkatkan akauntabiliti pengurusan harta UMNO. FASAL 28 PEMERIKSA KIRA-KIRA 28.1 Perhimpunan Agung Tahunan hendaklah melantik sebuah Syarikat Juruaudit yang diketuai oleh Kerajaan untuk memeriksa kira-kira wang dan harta parti. 28.2 Mesyuarat Badan Perhubungan, Perwakilan Bahagian dan Persidangan Cawangan hendaklah memilih dua (2) orang menjadi Pemeriksa Kira-kira bagi memeriksa kira- kira Badan Perhubungan, Bahagian dan Cawangan masing-masing. 28.3 Majlis Kerja Tertinggi, Badan Perhubungan, Jawatankuasa Bahagian dan Jawatankuasa Cawangan hendaklah memilih Pemeriksa Kira-kira menggantikan Pemeriksa Kira-kira yang dipilih oleh peringkat masing-masing jika mereka menarik diri. 28.4 Majlis Kerja Tertinggi berkuasa pada bila-bila masa menjalankan pemeriksaan kira- kira wang dan harta Badan Perhubungan, Bahagian dan Cawangan dan Bahagian berkuasa memeriksa kira-kira wang dan harta Cawangan. 28.5 Majlis Kerja Tertinggi berkuasa membuat sebarang peraturan mengenai wang Badan Perhubungan, Bahagian dan Cawangan. 25
FASAL 29 PERATURAN PERSIDANGAN 29.1 Majlis Kerja Tertinggi berkuasa membuat sebarang Peraturan Persidangan Perhimpunan Agung yang diluluskan oleh Pendaftar Pertubuhan. 29.2 Peraturan Persidangan Perhimpunan Agung hendaklah dipakai untuk persidangan-persidangan parti di semua peringkat. FASAL 30 MEMINDA PERLEMBAGAAN 30.1 Perlembagaan ini atau sebarang bahagian daripadanya boleh dipinda atau dimansuhkan dengan ketepatan yang dipersetujui oleh tidak kurang daripada dua pertiga ahli-ahli yang berhak hadir dalam Perhimpunan Agung Khas dan hendaklah dikemukakan kepada Pendaftar Pertubuhan menurut Akta Pertubuhan, 1966. 30.2 Cadangan-cadangan pindaan kepada Perlembagaan yang dikemukakan oleh Majlis Kerja Tertinggi boleh dipinda oleh Ahli-Ahli Persidangan Perhimpunan Agung Khas dengan syarat hendaklah dibuat dengan bertulis kepada Setiausaha Agung, empat belas (14) hari sebelum Perhimpunan Agung diadakan. Bahagian-bahagian boleh mencadangkan pindaan kepada Perlembagaan dengan syarat mengikut Fasal 8.5.3. FASAL 31 KUASA SEMENTARA MENGELOLAKAN UMNO Perlembagaan ini berjalan kuatkuasanya daripada tarikh yang diluluskan oleh Pendaftar Pertubuhan akan tetapi sebarang perbuatan atau pekerjaan yang telah diperbuat oleh UMNO terlebih dahulu daripada Perlembagaan ini diluluskan adalah sah sekalipun perbuatan dan pekerjaan itu tidak sesuai atau tidak mengikut kehendak Perlembagaan. FASAL 32 TAFSIRAN Jika berbangkit sebarang perselisihan di atas tafsiran Perlembagaan ini atau Peraturan Persidangan Perhimpunan Agung UMNO yang dibuat dibawah kuatkuasanya maka tafsiran yang diberikan Majlis Kerja Tertinggi adalah muktamad. 26